མདོ་སྨད་ཆོལ་ཁའི་དབུས་རྒྱུན་སྐབས་བཅུ་གསུམ་པའི་དམིགས་བསལ་ཚོགས་ཆེན་ཐེངས་གཉིས་པ་ཟླ་འདིའི་ཕྱི་ཚེས་༡༠ནས་༡༢བར་གྱི་ཉིན་གསུམ་རིང༌།བཞུགས་སྒར་འཕགས་ཡུལ་ཀིརྟི་བྱེས་པ་གྲྭ་ཚང་གི་དཔེ་མཛོད་ཁང་དུ་བསྡུ་སྐོང་བྱས་ཡོད་པ་དང༌།ཚོགས་འདུའི་ནང་དོན་གཙོ་བོ་༧གོང་ས་མཆོག་གིས་བཀའ་སྤྱི་གཉིས་ལ་བསྩལ་བའི་བཀའ་ཡིག་གི་ནང་དོན་ལྟར།འཚོགས་ལ་ཉེ་བའི་བོད་དོན་དམིགས་བསལ་ཚོགས་ཆེན་སྟེང༌།མདོ་སྨད་མི་དམངས་ཀྱི་བསམ་ཚུལ་འཁྱེར་ཕྱོགས་དང༌།གྲོས་འཆར་འདོན་ཕྱོགས་བཅས་ཡིན་འདུགསྐབས་དེར་བཀའ་ཟུར་རོང་ཆེན་ཀིརྟི་རིན་པོ་ཆེ་མཆོག་དང༌།བཀའ་ཟུར་ཨ་ལག་འཇིགས་མེད་རིན་པོ་ཆེ།མདོ་སྨད་སྤྱི་འཐུས་རྣམ་པ་དང་དབུས་རྒྱུན་ལས་རྣམ་པ།བླ་མ་ཤིང་གཟའ་རིན་པོ་ཆེ།དེ་མིན།ཕྱོགས་མཐའ་ཁག་ནས་ཆེད་ཕེབས་གནང་པའི་ཚོགས་ཞུགས་པ་ཡོངས་ཀྱིས་རང་རང་གི་བསམ་ཚུལ་དང་དམིགས་བསལ་ཚོགས་ཆེན་སྟེང་ལ་འཁྱེར་རྒྱུའི་གྲོས་གཞི་སོགས་ཀྱི་ཐད།ཉིན་གསུམ་རིང་གོ་བསྡུར་བགྲོ་གླེང་ཞིབ་རྒྱས་བྱས་མཐར།སྤྱི་མོས་ཐོག་གྲོས་ཆོད་དོན་ཚན་ཁག་བཅུ་དྲུག་བཞག་ཡོད་འདུག